Diari Oficial de la Generalitat Valenciana


Sumari del DOGV 9045, del 22-03-2021 (2021/2050)

Notificació de la sentència i interlocutòria aclaridora dictades en el procediment de guarda i custòdia número 96/2019.
-----------------------------------------------------------------------------------------------------------------------

### Dades del document

Número de DOGV
:   9045

Data del DOGV
:   22-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2050


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència i interlocutòria aclaridora dictades en el procediment de guarda i custòdia número 96/2019. [2021/2050]  
Procediment: família. Guarda, custòdia o aliments de fills menors no matrimonials no consensuats [F02] - 000096/2019-P.  
De: Inmaculada Rosillo Martínez.  
Procuradora: Rosa Kira Román Pascual.  
Contra: Sr./Sra. Francisco Manuel Román Navarro.  
Procurador/a:   
En aquest procediment de guarda, custòdia i aliments fills no consensuada, seguit a instàncies d'Inmaculada Rosillo Martínez, contra Francisco Manuel Román Navarro, s'ha dictat la sentència que, literalment, és com segueix:  
  
«Sentència número 38/2020  
Gandia, 13 de novembre de 2020  
El magistrat jutge del Jutjat de Violència sobre la Dona número 1 de Gandia (V), Antonio Rafael Hernández Olivencia, he vist les actuacions de judici verbal número 096-2019 entre les parts, d'una banda, com a demandant, Inmaculada Rosillo Martínez, representada per la procuradora Kira Román Pascual i assistida de la lletrada Natalia Subiela Moncho; i, d'altra banda, com a demandat, Francisco Manuel Román Navarro, en rebel·lia, sobre sol·licitud d'efectes de regulació de relacions paternofilials, amb intervenció del Ministeri Fiscal.  
Antecedents de fet  
Segon. Per torn de repartiment, va correspondre a aquest jutjat la demanda anterior; citats el demandat i el Ministeri Fiscal, el demandat no va contestar, raó per la qual va ser declarat en rebel·lia.  
  
Quart. Fets provats: Inmaculada Rosillo Martínez i Francisco Manuel Román Navarro van mantindre una relació sentimental de la qual van nàixer, i encara viuen, tres fills: \*\*\*, nascuda el dia 17.03.2006; \*\*\*, nascut el dia 17.10.2007; i \*\*\*, nascut el dia 06.03.2012. Hi ha antecedents processals de violència de gènere. L'últim domicili familiar es trobava al partit judicial de Gandia.  
  
Fonaments de dret  
Segon. El demandat no hi ha comparegut i, per tant, no ha pogut al·legar-hi res ni ser interrogat, amb la qual cosa pertoca aprovar les mesures següents, que es consideren adequades i d'interés per als menors:  
A. Que s'atribuïsca a la mare la guarda i custòdia dels menors i que la pàtria potestat continue compartida entre els progenitors.  
B. Que s'establisca un règim de visites a favor del pare consistent en caps de setmana alterns amb pernocta, des de divendres, a partir de l'eixida del centre escolar, màxim 18.00 hores, fins al diumenge a les 20.00 hores.  
- Setmana Santa i Nadal es dividiran en dos períodes; les recollides seran a l'eixida del centre escolar (màxim, 18.00 hores) o a les 10.00 hores (si fora dia no escolar) i els lliuraments, a les 20.00 hores.  
- Període 1. Des de l'últim dia lectiu escolar fins al dijous següent i des de l'últim dia lectiu escolar fins al dia 31 de desembre.  
- Període 2. Des del dijous fins al dilluns de Sant Vicent i des del 31 de desembre fins al dia 6 de gener.  
- A l'estiu, durant els dies no lectius de juny i setembre, no s'alterarà el règim ordinari. Els mesos de juliol i agost es repartiran en setmanes alternes, de dilluns a diumenge, en horari de recollida del domicili matern a les 10.00 i de lliurament a les 21.00 hores.  
S'hauran de respectar les pautes següents quant al compliment de les mesures anteriors en aquest sentit:  
Els lliuraments i les recollides del menor, en tots els casos, es faran en el domicili matern.  
Mentre dure la prohibició d'aproximació imposada en sentència, dels lliuraments i de les recollides s'encarregarà la persona designada pel progenitor patern i de confiança mútua dels pares; després, per ell mateix o per un dels seus familiars. En cap cas, per una persona desconeguda pels menors.  
En el cas en què algun dels menors faça alguna activitat extraescolar o d'oci o acudisca a classes de reforç, el progenitor en la companyia del qual es trobe en aquell moment el menor, haurà d'acompanyar-lo i recollir-lo d'aquesta.  
Tots dos progenitors hauran de comunicar a l'altre, per si mateixos o per la persona interposada (mentre dure la prohibició d'aproximació imposada en sentència), qualsevol canvi de domicili que realitzen.  
En cas de discrepància en els períodes vacacionals, la mare triarà els anys parells; i el pare, els imparells.  
Durant la vigència de la prohibició d'aproximació i de comunicació, els lliuraments i les recollides es faran al PEF de Gandia, en règim d'intercanvi, i els horaris i dies anteriorment expressats s'acomodaran a l'agenda i les directrius d'aquest PEF i es procurarà que s'acosten, tant com es puga, al règim abans disposat.  
C. Que es fixe, com a pensió d'aliments per les despeses ordinàries i la contribució a les càrregues familiars, la quantitat de cent deu euros mensuals per cada menor fins a la seua independència econòmica (110 euros/mes/menor) en el mateix compte que facilite la progenitora en el moment de disposar-se l'ordre de protecció.  
- Despeses ordinàries: comprendran la roba i l'alimentació dels menors, així com totes aquelles derivades de la seua escolarització obligatòria i les activitats escolars no cobertes pel centre, com ara excursions, teatres, etc.  
- Les despeses extraordinàries seran sufragades a mitges i comprendran totes aquelles despeses referents a l'educació i la salut de la menor que no estiguen cobertes pel sistema educatiu obligatori ni per la Seguretat Social, especialment ortodòncia, lents, classes de reforç aconsellades pel tutor dels menors i, si és el cas, matrícula de titulació superior, FP o universitària.  
- Els ingressos hauran d'abonar-se per mesos anticipats en els cinc primers dies de cada mes i s'incrementaran després de la primera revisió que es publique al començament de cada any natural, d'acord amb l'índex de preus de consum o l'organisme que, si és el cas, el substituïsca.  
Tercer. No s'hi aprecien motius que puguen determinar una condemna especial a costes processals.  
  
Dispositiva  
Estime parcialment la demanda formulada per la procuradora Kira Román Pascual, en nom i representació d'Inmaculada Rosillo Martínez, contra Francisco Manuel Román Navarro, en rebel·lia, i ordene les mesures en benefici dels fills \*\*\*, nascuda el dia 17.03.2006; \*\*\*, nascut el dia 17.10.2007; i \*\*\*, nascut el dia 06.03.2012, previstes en el fonament jurídic segon. Sense costes.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació, davant d'aquest jutjat, per a l'Audiència Provincial de València, dins del termini de 20 dies comptador a partir de l'endemà de la notificació, d'acord amb el que disposa l'article 458 de la Llei d'enjudiciament civil (segons la redacció que en fa la Llei 37/2011, de 10 d'octubre).  
Aquesta és la meua sentència, que pronuncie, mane i signe. En done fe.»  
Publicació. La sentència anterior va ser llegida i publicada pel jutge que la va dictar, mentre celebrava audiència pública. En done fe.  
  
Interlocutòria  
Jutge magistrat jutge: Antonio Rafael Hernández Olivencia.  
Gandia, 14 de desembre de 2020  
Fets  
Primer. Aquest jutjat ha dictat sentència, amb data 13 de novembre de 2020, en la qual, per error d'omissió, es fa constar que en el fonament de dret segon, en el qual s'aproven les mesures, ha de fer-se constar que:  
- Que s'atribueix a la mare la guarda i custòdia dels fills menors i que la pàtria potestat continue compartida entre tots dos progenitors, amb l'excepció que, en la pàtria potestat, l'exercici per a la mare siga exclusiu, de tal manera que amb la seua sola signatura, la mare puga sol·licitar, en nom dels menors, tota classe d'actes davant de les autoritats docents, policials, administratives i governatives l'obtenció de documents identificatius dels menors, autoritzacions, matrícules, ajudes públiques i privades i altres gestions que, ordinàriament, requeririen la signatura de tots dos progenitors. I els dijous de la Setmana Santa.  
Segon. Que, vist l'error d'omissió en el contingut de la sentència, pertoca aclarir la sentència a què es fa referència, en la qual ha de fer-se constar:  
- Que s'atribueix a la mare la guarda i custòdia dels fills menors i que la pàtria potestat continue compartida entre tots dos progenitors, amb l'excepció que, en la pàtria potestat, l'exercici per a la mare siga exclusiu, de tal manera que amb la seua sola signatura, la mare puga sol·licitar, en nom dels menors, tota classe d'actes davant de les autoritats docents, policials, administratives i governatives l'obtenció de documents identificatius dels menors, autoritzacions, matrícules, ajudes públiques i privades i altres gestions que, ordinàriament, requeririen la signatura de tots dos progenitors. I els dijous de la Setmana Santa.  
Raonaments jurídics  
Únic: que les resolucions dictades pels jutges o tribunals podran ser aclarides, per aquests, per a suplir qualsevol omissió que s'haja produït (article 363, paràgraf primer de la LEC); aquesta resolució podrà aclarir-se d'ofici o a instàncies de part (article 363, paràgraf segon de la LEC). Per la qual cosa, pertoca aclarir la sentència de data 27 de març de 2014 en el sentit de fer constar que, en el fonament de dret segon, en el qual s'aproven les mesures, ha de fer-se constar que:  
  
- Que s'atribueix a la mare la guarda i custòdia dels fills menors i que la pàtria potestat continue compartida entre tots dos progenitors, amb l'excepció que, en la pàtria potestat, l'exercici per a la mare siga exclusiu, de tal manera que amb la seua sola signatura, la mare puga sol·licitar, en nom dels menors, tota classe d'actes davant de les autoritats docents, policials, administratives i governatives l'obtenció de documents identificatius dels menors, autoritzacions, matrícules, ajudes públiques i privades i altres gestions que, ordinàriament, requeririen la signatura de tots dos progenitors. I els dijous de la Setmana Santa.  
Vistos els articles esmentats i tots els altres que hi són aplicables de manera general i pertinent,  
Part dispositiva  
S'aclareix la sentència de data 13 de novembre de 2020, dictada per aquest jutjat, en les actuacions de guarda, custòdia i aliments fills no consensuada número 96/2019, suscitades per la procuradora Rosa Kira Román Pascual, en nom i representació d'Inmaculada Rosillo Martínez, contra Francisco Manuel Román Navarro, en el sentit de fer constar que en el fonament de dret segon, en el qual s'aproven les mesures, ha de fer-se constar que:  
- Que s'atribueix a la mare la guarda i custòdia dels fills menors i que la pàtria potestat continue compartida entre tots dos progenitors, amb l'excepció que, en la pàtria potestat, l'exercici per a la mare siga exclusiu, de tal manera que amb la seua sola signatura, la mare puga sol·licitar, en nom dels menors, tota classe d'actes davant de les autoritats docents, policials, administratives i governatives l'obtenció de documents identificatius dels menors, autoritzacions, matrícules, ajudes públiques i privades i altres gestions que, ordinàriament, requeririen la signatura de tots dos progenitors. I els dijous de la Setmana Santa.  
Aquesta és la interlocutòria que ordena, mana i signa Antonio Rafael Hernández Olivencia, magistrat jutge del Jutjat de Violència sobre la Dona número 1 de Gandia.»  
  
I, atés que es desconeix el parador del demandat, Francisco Manuel Román Navarro, expedisc aquest edicte perquè li valga de notificació en deguda forma.  
  
Gandia, 2 de març de 2021.- La lletrada de l'Administració de justícia: María del Carmen Pellicer Verdú.